ટોરન્ટોથી સમયસર પ્લેન ઉપડયું. એકાદ કલાક પછી જમણ આવ્યું. ડીશમાં નોનવેજીટેરિયન રસોઇ હતી. ટ્રાવેલ એજન્ટની ભૂલ થઈ હતી. વેજીટેરિયન ડીશની નોંધણી કરાવવાનું રહી ગયું હતું. મારી વિનંતીથી એરહોસ્ટેસે તપાસ કરી પણ વધારાની વેજીટેરિયન ડીશ ન મળી. મેં બ્રેડ બટરથી કામ ચલાવ્યું. અર્ધભૂખ્યા પેટે માના થેપલાં યાદ કર્યા. હજી તો ખૂબ લાંબી મુસાફરી કાપવાની હતી. પેલા થેપલાં લેવા માટે હવે કયાં જાઉં?